

ที่ มท ๐๘๑0.6/วว กรมส่งเสริมการปกครองท้องถิ่น

 ถนนนครราชสีมา เขตดุสิต กทม. ๑๐๓๐๐

 กันยายน ๒๕64

เรื่อง ขอความอนุเคราะห์สำรวจข้อมูลคนพิการทางการเห็นที่ประสบสาธารณภัย

เรียน ผู้ว่าราชการจังหวัด (ตามบัญชีแนบท้าย)

สิ่งที่ส่งมาด้วย 1. สำเนาหนังสือสมาคมประชาคมคนตาบอดไทย ที่ สปบท.5081/2564

ลงวันที่ 1 กันยายน 2564 จำนวน 1 ชุด

 2. แบบสำรวจข้อมูลคนพิการทางการเห็นที่ประสบสาธารณภัย จำนวน 1 ฉบับ

 ด้วยกรมส่งเสริมการปกครองท้องถิ่นได้รับแจ้งจากสมาคมประชาคมคนตาบอดไทยว่า ตามที่กรมป้องกันและบรรเทาสาธารณภัยได้รายงานสถานการณ์สาธารณภัยประจำวันที่ 1 กันยายน 2564 สมาคมประชาคมคนตาบอดไทยได้กำหนดนโยบายให้ความช่วยเหลือคนพิการทางการเห็นที่ประสบสาธารณภัย ตามรายงานดังกล่าว ซึ่งจะมอบถุงยังชีพให้คนพิการทางการเห็นที่ประสบสาธารณภัยคนละ 1 ชุด

 ในการนี้ กรมส่งเสริมการปกครองท้องถิ่นขอความร่วมมือจังหวัดแจ้งองค์กรปกครองส่วนท้องถิ่นพิจารณาสำรวจข้อมูลจำนวนคนพิการทางการเห็นที่ประสบสาธารณภัยทั้งประชากรหลักและประชากรแฝง เฉพาะประชาชนที่อาศัยอยู่ในท้องที่ที่เกิดเหตุสาธารณภัยจริง และรวบรวมส่งให้สมาคมประชาคมคนตาบอดไทย เพื่อพิจารณาให้ความช่วยเหลือและบรรเทาความเดือดร้อนของคนพิการทางการเห็นต่อไป รายละเอียดปรากฏ ตามสิ่งที่ส่งมาด้วย

 จึงเรียนมาเพื่อโปรดพิจารณา

 ขอแสดงความนับถือ

 (นายประยูร รัตนเสนีย์)

 อธิบดีกรมส่งเสริมการปกครองท้องถิ่น

**บัญชีแนบท้ายตามหนังสือกรมส่งเสริมการปกครองท้องถิ่น**

**ด่วนที่สุด ที่ มท 0810.6/ว 2006 ลงวันที่ 10 กันยายน 2564**

1. จังหวัดตาก

2. จังหวัดพิษณุโลก

3. จังหวัดกำแพงเพชร

4. จังหวัดนครราชสีมา

5. จังหวัดปราจีนบุรี

6. จังหวัดชลบุรี

7. จังหวัดระยอง

8. จังหวัดจันทบุรี

9. จังหวัดสระแก้ว

10. จังหวัดสิงห์บุรี

11. จังหวัดสมุทรปราการ